_:n36b5ef27671949749e3d22777f84786exb0
<http://schema.org/articleBody>
"Για εμπαιγμό κάνουν λόγο οι ένστολοι αναφορικά με την ψήφιση της τροπολογίας από την Βουλή για τα αναδρομικά που ανακοίνωσε η κυβέρνηση.\r\nΗ Πανελλήνια Ομοσπονδία Ενώσεων Στρατιωτικών καλεί τους αρμόδιους να απαντήσουν πριν την ψήφιση της τροπολογίας αν αληθεύει ότι κόβεται μια για πάντα το δικαίωμα στα δώρα τους και δεν επιστρέφουν οι μισθοί τους στα επίπεδα του 2012. Παράλληλα, καλεί σε εγρήγορση «όλους τους συναδέλφους, για συμπόρευση, απομονώνοντας φωνές, αυτόκλητων εκπροσώπων, που αποδεδειγμένα πλέον παραπληροφορούν τους εν ενεργεία στρατιωτικούς».\r\nΑναλυτικά, η ανακοίνωση της ΠΟΜΕΝΣ αναφέρει:\r\n«Η ΠΟΜΕΝΣ, μετά την δημοσιοποίηση της επίμαχης τροπολογίας για τα αναδρομικά μας, ρωτάει τους αρμοδίους να απαντήσουν πρίν την ψήφισή της:\r\nα. Αληθεύει, ότι κόβεται μια για πάντα το δικαίωμα στα δώρα μας;\r\nβ. Αληθεύει, ότι δεν επιστρέφουν οι μισθοί μας στα επίπεδα του 2012;\r\nγ. Αληθεύει, ότι δεν θα πληρωθούμε τα νυχτερινά μας;\r\nδ. Αληθεύει ότι μας κόβουν μία διετία αναδρομικών;\r\nΌλα αυτά αποτελούν την βάση της εργασίας μας και της καθημερινής μας αγωνίας.\r\nΑποτελούν τον αγώνα των οικογενειών μας.\r\nΗ ΠΟΜΕΝΣ απο τον Μάιο 2017 τα είχε διατυμπανίσει προς όλες τις κατευθύνσεις.\r\nΜε την τελευταία δε ανακοίνωση, έχει ενημερωσει ποιοι ήταν υπέρ του νέου μισθολογίου επισημαίνοντας οτι οι στρατιωτικοί δεν θα δεχθούν άλλον εμπαιγμό.\r\nΗ ΠΟΜΕΝΣ καλεί σε εγρήγορση όλους τους συναδέλφους, για συμπόρευση, απομονώνοντας φωνές, αυτόκλητων εκπροσώπων, που αποδεδειγμένα πλέον παραπληροφορούν τους εν ενεργεία Στρατιωτικούς.\r\nΗ κοροϊδία τελος!»"
<https://www.liberal.gr/epikairotita/antidrasi-enstolon-gia-anadromika-kanoyn-logo-gia-empaigmo>